EkBass/fiwiki-20250220-pages-articles huggingface dataset:
Valaistus

Valaistus käsittää keinotekoiset valonlähteet kuten lamput, ledit ja sisätiloihin tulevan päivänvalon. Päivänvaloa käytetään usein pääasiallisena valonlähteenä päivisin. Valaistukseen kuluu merkittävä osa maailman energiantuotannosta. Keinotekoinen valaistus toteutetaan nykyään yleisimmin sähköllä. Aiemmin siihen on käytetty kaasua, öljyä ja kynttilöitä, jotka yhä ovat käytössä joissain tilanteissa. Suomessa päre oli maaseudulla yleinen valaistusneuvo aina 1800-luvun lopulle saakka.http://www.rakennusperinto.fi/Hoito/Korjaus_artikkelit/fi_FI/Perinnerakennuss/ Oikeanlaisella valaistuksella voidaan parantaa työtehoa tai luoda tunnelmaa. Sisävalaistus on olennainen osa sisustusta. Valaistus voidaan luokitella käyttötarkoituksen mukaan joko yleis-, kohde- tai työvalaistukseksi. == Valaisimet == Valaisimia on saatavilla moniin eri tarkoituksiin ja tyyleihin. Jotkut ovat hyvin pelkistettyjä ja yksinkertaisia, kun taas toiset ovat jo itsessään taideteoksia. Valaisimissa voidaan käyttää lähes mitä tahansa materiaaleja, kunhan ne ovat lämmön kestäviä ja täyttävät turvallisuusmääräykset. == Valaistustyyppejä == * Työvalaistus on tarkoitettu esimerkiksi lukemiseen tai materiaalien tutkimiseen, ja edellyttää noin 1 500 luksin voimakkuutta. * Korostava valaistus on pääasiassa tarkoitettu sisustukseen, ja sen tarkoituksena on valaista kuvia, kasveja tai muita sisustuksen elementtejä. * Yleisvalaistus on yleensä sijoitettu kattoon ja sen tarkoituksena on luoda tilaan riittävä valaistus normaaleihin toimiin. == Katso myös == * Katuvalo * Valaisin * Spektri * Valaistusvoimakkuus * Kaamosmasennus * Valosaaste * Li-Fi == Lähteet == == Aiheesta muualla == === Suomeksi === *Lampputieto: puolueetonta, luotettavaa ja ajankohtaista tietoa lampuista ja valaistuksesta. *Kodin valaistus stek.fi: tietoa valaistuksesta. ===Englanniksi=== * Lighting Research Center @ Rensselaer Polytechnic Institute * American Lighting Association * Professor Peter Boyce looks at the effects of poor lighting * LED vs CFL Bulbs: Color Temp, light spectrum, and more. * Luokka:Seulonnan keskeiset artikkelit
Lux

Lux on valoa tarkoittava latinan kielen sana. Sitä käytetään myös seuraavissa merkityksissä: * lux, luksi (lx), valaistusvoimakkuuden mittayksikkö * LUX, Luxemburgin maakoodi * AB Lux, Ruotsissa 1910-luvulla toiminut kerosiinilamppujen valmistaja, nykyisen Electroluxin edeltäjä * Lux Film, italialainen elokuvayhtiö * Hotelli Lux, Moskovassa 1917–1954 toiminut hotelli * Lux Helsinki, Helsingissä tammikuisin järjestettävä valotaidetapahtuma * LUX-yleisöpalkinto, Euroopan parlamentin ja Euroopan elokuva-akatemian myöntämä elokuvapalkinto * Lux, sukunimenä: ** Adrian Lux, oik. Prinz Adrian Johannes Hynne (s. 1986), ruotsalainen musiikintuottaja ja DJ ** Eric Lux (s. 1967), luxemburgilainen liikemies ja yrittäjä ** Germán Lux (s. 1982), argentiinalainen jalkapallomaalivahti.
Antonov An-32

Antonov An-32 Nato:”Curl” IATA:”AN6” ICAO:”AN32” Kuvaus Tyyppi Korkeiden paikkojen sotilaskuljetuskone Miehistö 3-5 Matkustajamäärä 40 Ensilento 9. heinäkuuta 1978 Valmistaja Antonov Valmistusmäärä 357 Mitat Pituus 24,26 m Kärkiväli 29,20 m Siipipinta-ala 74,98 m² Korkeus 8,58 m Massa Tyhjänä 16 800 kg Lentoonlähdössä 27 000 kg Voimanlähde Moottori 2 x ZMKB Progress (Ivženko) Al-20DM Teho 2 x 3 807 kW Suoritusarvot Lentonopeus 530 km/h Huippulentonopeus 640 km/h Lentomatka 2 500 km Lakikorkeus 9 400 m Antonov An-32 on Neuvostoliittolainen kuljetuskone. Se perustuu Antonov An-26:n jatkokehitykseen korkeita (> 4500 m) ja kuumia (> 50 C) paikkoja varten. Intia osti 1980-luvulla armeijakäyttöön 112 kappaletta Antonov An-32:a. Ne otettiin käyttöön vuonna 1984. Intia pyrki uusimaan Antonov An-32 -malleja MS-21:iin 2010-luvulle tultaessa. Vuonna 2008 Intia solmi Ukrainan kanssa sopimuksen An-32 laivaston modernisoinnista. Ennen Krimin sotaa 2014 Ukraina ehti modernisoida 45 konetta. Loput 60 kappaletta piti modernisoida Intiassa, mutta projekti on jäissä Venäjän ja Ukrainan välisen sodan aiheuttaman komponenttipulan takia. Antonov An-72 on An-32, johon on sovitettu suihkumoottorit. Antonov/Taqnia An-132 perustuu An-32 -malliin. ==Onnettomuuksia== *2006 24. huhtikuuta Lashkar Gahissa kone törmäsi nousukiidossa kiitotien poikki ajaneeseen kuorma-autoon. Neljä ihmistä kuoli ja kolmetoista loukkaantui. == Lähteet == * === Viitteet === An-032 Luokka:Neuvostoliittolaiset kuljetuskoneet Luokka:1970-luvun kuljetuskoneet
Gaithersburg

Gaithersburg on kaupunki Yhdysvaltain Marylandissa. Sen väkiluku on 58 091, mikä tekee siitä osavaltion toiseksi suurimman kaupungin. National Institute of Standards and Technologyn (NIST) päämaja on Gaithersburgissa. ==Aiheesta muualla== * The City of Gaithersburg Home Luokka:Marylandin kaupungit
Tupolev Tu-334

Tu-334 Nato:”” IATA:”” ICAO:”” Kuvaus Tyyppi lyhyen matkan matkustajakone Miehistö 2 Matkustajamäärä 102 Ensilento 8. joulukuuta 1999 Valmistaja Tupolev Valmistusmäärä Mitat Pituus 31,26 m Kärkiväli 29,77 m Korkeus 9,38 m Siipipinta-ala 83 m² Siipikuorma 580 kg/m² Massa Omamassa 30 050 kg Lentoonlähtömassa 47 900 kg Voimanlähde Moottori 2 kpl Progres D436T1 Teho 2 x 73 600 N Suoritusarvot Suurin lentonopeus 820 km/h Kantama 2 000 km Lakikorkeus 11 100 m Tupolev Tu-334 on Tupolev Tu-134:n seuraajaksi suunniteltu matkustajalentokone. == Lähteet == ==Aiheesta muualla== *Aviaport Tu-334 Luokka:Venäläiset matkustajalentokoneet Luokka:1990-luvun matkustajalentokoneet
Erieye

Erieye on lentokoneeseen sijoitettava ruotsalaisen Saab Electronic Defence Systemsin (aiemmin Ericsson Microwave Systems) kehittämä ilmavalvontatutka (, AEW&C;). Se käyttää sähköisesti skannaavaa antenniteknologiaa (, AESA). Järjestelmän alustana on käytetty Saab 340, Saab 2000 ja Embraer ERJ 145 -koneita (Embraer R-99). Tutka mahdollistaa 300 asteen peiton ja 450 kilometrin kantaman. Saab tarjosi Suomelle kahta Saab GlobalEye -Erieye- järjestelmää vuonna 2019, jos Suomi olisi valinnut uudeksi hävittäjämalliksi ruotsalaisen Jas Gripenin. Kyseessä olisi ollut kuitenkin vain tutkajärjestelmä, jota kantava kone ei kuulunut tarjoukseen. Suomi ei kuitenkaan valinnut uudeksi hävittäjäkseen Gripeniä. ==Käyttäjät== *Ruotsi: 4 konetta. Alustana Saab 340 *Brasilia: 5 konetta. Alustana Embraer R-99A *Meksiko: 1 kone. Embraer R-99A *Kreikka: 4 konetta Embraer R-99A *Pakistan on tilannut 5 Saab 2000-koneeseen pohjautuvaa konetta. *Thaimaa on tilannut yhden koneen (Saab 340). Lisäksi optio toiseen koneeseen *Yhdistyneet arabiemiirikunnat on tilannut kaksi konetta. Myös mm. Saudi-Arabia on ilmaissut kiinnostuksensa järjestelmää kohtaan. == Aiheesta muualla == *S 100B Argus Luokka:Tiedustelukoneet Luokka:Lentokonetutkat
Paul Mauriat

Paul Mauriat (4. maaliskuuta 1925 Marseille, Ranska – 3. marraskuuta 2006 Perpignan, Ranska) oli ranskalainen kapellimestari ja säveltäjä. Hänen tunnetuin teoksensa on ”L'Amour est bleu (Love is Blue)”. Se on instrumentaaliversio kappaleesta ”L'Amour est bleu”, jolla Luxemburgin edustaja Vicky Leandrosin tuli neljänneksi vuoden 1967 Eurovision laulukilpailussa. Instrumentaaliversio ylsi seuraavana vuonna listakärkeen muun muassa Yhdysvalloissa. Suomeksi kappaletta on esitetty nimellä "Rakkaus on sininen". Ennen tätä hänen suurimpia kansainvälisiä menestyksiään oli yhteistyössä kapellimestari/säveltäjä Frank Pourcelin kanssa tehty "Chariot", josta Petula Clark sai kultalevyn ranskankielisenä esityksenä. Pourcell ja Mauriat käyttivät salanimimiä J.W. Stole ja Del Roma. Yhdysvaltalainen Little Peggy March sai kappaleesta ykköshitin kotimaassaan huhtikuussa 1963 nimellä ”I Will Follow Him”, joka tuli tunnetuksi myös vuoden 1992 elokuvasta Nunnia ja konnia. Suomessa Marchin versio oli sijalla 3.Jake Nyman - Onnenpäivät 1 s.203 ISBN 951-9287-25-6 Muita Mauriat’n tekemiä versioita ovat muun muassa Claude Morganin säveltämä ”El Bimbo”, jonka suomeksi lauloi Marion Rung, ja Augusto Algueron ja Juan Manuel Serrat'n sävellys ”Penelope” vuodelta 1970. Mauriat kasvoi Pariisissa ja alkoi johtaa omaa orkesteriaan toisen maailmansodan aikoihin. Viimeisimmän esityksensä hän antoi 1998 Osakassa, Japanissa. ==Lähteet== == Aiheesta muualla == * List of songs and compositions by Paul Mauriat * Paul Mauriat - Toccata * Paul-Mauriat.com | Sivuston omistettu Paul Mauriat Luokka:Ranskalaiset säveltäjät Luokka:Vuonna 1925 syntyneet Luokka:Vuonna 2006 kuolleet
Kaya

Kaya on kaupunkikunta sekä Centre-Nordin alueen ja Sanmatengan provinssin hallinnollinen keskus. Se sijaitsee sata kilometriä Ouagadougousta koilliseen. Kunnassa on 208 700 ja kaupunkialueella 122 900 asukasta (vuonna 2019, väestönlaskenta). ==Maantiede ja asutus== Kayan kunnan pinta-ala on 922 ja kaupunkialueen 27 neliökilometriä. Kaupunkikunta rajoittuu pohjoisessa Barsaloghon, idässä Pissilan, etelässä Bousssouman ja luoteessa Namissiguiman kuntiin. Maisemaa leimaa kumpuileva tasanko kukkulajonoineen. Tärkein vesistö on Nakambén eli Valkoisen-Voltan valuma-alueeseen kuuluvat Napagaba. Seutu kuuluu Sudanin ilmastovyöhykkeeseen. Vuotuinen sademäärä on 450–750 millimetriä. Sadekausi kestää kesäkuusta syyskuuhun. Luonnonvarainen kasvillisuus on pensassavannia ja jokivarsien galleriametsiä. Kuntaan kuuluu seitsemän kaupunginosaa ja 71 kylää. Asukkaat ovat etupäässä moseja. ==Liikenne, talous ja palvelut== Kaya on maatalousalueen taloudellinen ja liikennekeskus. Sen kautta kulkevat Ouagadougousta Doriin johtava maantie RN3 ja Ouahigouyan ja Koupélan välinen RN15. Ouagadougousta 1980-luvulla rakennettu rautatie ei ole käytössä. Väestön pääelinkeinot ovat maanviljely, karjanhoito ja kaupankäynti. Tärkeimmät viljelykasvit ovat durra, hirssi, maissi, riisi, lehmänpapu, maapähkinä, maapapu, seesami ja vihannekset. Tuotantoeläimiä ovat naudat, lampaat, vuohet, siat, aasit, hevoset ja siipikarja. Kaupungissa on suuri torialue. Käsityöläiset muokkaavat varsinkin nahkaa ja vuotia. Teollisuutta edustavat leipomot ja minimeijerit. Seudulla kaivetaan kultaa perinteisin menetelmin. Kaupungissa on joukko julkisia ja yksityisiä lyseoita, kaksi ammattikoulua ja yksityinen tekninen korkeakoulu. Terveyspalveluihin kuuluvat aluesairaala, terveyskeskukset ja yksityisklinikka. Kulttuurilaitoksia ovat nuoriso- ja kulttuuritalo, naisten talo, kulttuurikeskus ja elokuvateatteri. ==Matkailu ja nähtävyydet== Paikallisia nähtävyyksiä ovat pieni museo, käsityöläiskortteli ja -tori sekä Demin tekojärvi. Kaupungissa on majoituspalveluja, mutta matkailu ei ole kovin kehittynyttä. ==Lähteet== Luokka:Burkina Fason kaupungit
Tengrela

Tengrela on järvi Burkina Fasossa. Se sijaitsee seitsemän kilometrin päässä Banforan kaupungista. Järvi tunnetaan virtahepojen suuresta määrästä. Niitä näkee aamulla tai illalla. Järvessä on runsaasti myös kelluvalehtisiä kasveja, kuten akvaariokasvina käytettyä tiikerilummetta (Nymphaea lotus, N. guineensis) ja Euroopassakin tavallista isovesihernettä (Utricularia vulgaris) == Lähteet == Luokka:Burkina Fason järvet
Alkoholidehydrogenaasi

Alkoholidehydrogenaasi on entsyymi, joka katalysoi reaktiota, jossa alkoholi hapettuu vastaavaksi aldehydiksi. Alkoholidehydrogenaasi hajottaa pääasiassa etanolia asetaldehydiksi, mutta se toimii myös muiden primääristen alkoholien hapetusreaktioissa. Juuri tästä syystä liiallinen etanolipitoisuus elimistössä voi haitata esimerkiksi silmän sauvasolujen rodopsiinin retinaaliosan muodostumista retinolista. Ihmiselimistö ei kykene itse tuottamaan retinaalia vaan tarvitsee siihen joko retinolia (A1-vitamiinia) tai sen esiastetta beetakaroteenia. Etanolin jatkuva läsnäolo alkoholidehydrogenaasin ympäristössä voi kroonisilla etanolin suurkuluttajilla vaikeuttaa myös hyödyllisiä alkoholien hapettumisreaktioita, kuten esimerkiksi rodopsiinin, näköpurppuran, ainesosan retinaalin muodostumista esiasteesta retinolista. Alkoholismin hoidossa käytetty disulfiraami eli antabus on aldehydidehydrogenaasin irreversiibeli inhibiittori. Kun aldehydidehydrogenaasi on estetty, elimistöön joutunut etanoli jää asetaldehydiksi, joka aiheuttaa voimakkaan pahoinvoinnin. Alkoholidehydrogenaasia esiintyy maksassa, munuaisissa ja aivoissa. _Reaktio:_ :CH3CH2OH + NAD+ → CH3CHO + NADH + H+ Alkoholidehydrogenaasin entsyyminumero on EC 1.1.1.1 ja CAS-numero 9031-72-5. == Aiheesta muualla == *Kyoto Encyclopedia of Genes and Genomes (KEGG): Enzyme, alcohol dehydrogenase, EC 1.1.1.1 *Brenda: Information on EC 1.1.1.1 - alcohol dehydrogenase Luokka:Oksidoreduktaasit
Toyota Gaia

Toyota Gaia on Toyotan vuosina 1998-2004 Japanin markkinoille valmistama tila- automallisto. Siitä on olemassa 6- ja 7-paikkaiset versiot. Perusmalli on etuvetoinen, mutta myös nelivetoinen versio on olemassa. Gaian korvasi Toyota Isis. == Tekniset tiedot== Korinumerot: *KH-CXM10G - 2,2 DT FF (69 kW) *GF- SXM10G - 2,0 16V FF (99 kW), myöhemmin TA-ACM10G - 2,0 16V FF (112 kW) *GF- SXM15G - 2,0 16V 4WD (99 kW), myöhemmin TA-ACM15G - 2,0 16V 4WD (112 kW) Mitat: *Pituus: 4620 mm *Leveys: 1695 mm *Korkeus: 1640 mm (4WD: 1665 mm) Moottorivaihtoehdot: *2,0 16V (1998 cc) (3S-FE) - 135 hv (99 kW) *2,0 16V (1998 cc) (1AZ-FSE) - 152 hv (112 kW) *2,2 DT (turbodiesel) (2184 cc) (3C-TE) - 94 hv (69 kW) == Aiheesta muualla == Gaia Luokka:M-segmentin autot Luokka:1990-luvun autot Luokka:2000-vuosikymmenen autot
Gibberelliini

Gibberelliinit ovat kasvihormoneja, jotka mm. edistävät kasvua. Gibberelliineja tuottuu eniten silmuissa ja lehdissä. Erilaisia gibberelliinejä tunnetaan yli 100. Ne on nimetty löytämisjärjestyksessä. Yleisin gibberelliini on GA1. Gibberelliinit ovat diterpeenejä, jotka voidaan tuottaa mevalonihaposta.Sari Timonen, Jari Valkonen (toim.): Sienten biologia, toinen uudistettu painos sivu 115, Gaudeamus, 2018, ISBN 978-952-495-472-3 == Historia == Gibberelliinit ovat saaneet nimensä Gibberella fujikuroi -sienestä. Sieni aiheuttaa riisillä pitkäkasvuisuutta. Vuonna 1938 sienestä eristettiin pitkäkasvuisuutta aiheuttava tekijä, joka nimettiin gibberelliiniksi. Vuonna 1958 selvitettiin, että kasvit valmistavat gibberelliiniä myös itse. == Vaikutukset == Gibberelliini vaikuttaa varren pituuskasvuun. Lyhyen ja vankkavartisen viljakasvin tuotossa voidaan käyttää gibberelliinin estäjiä. Kasvien kääpiökasvuisuus johtuu gibberelliinituoton häiriöistä. Esimerkiksi matalien ja tuuheiden koristekasvien kasvatuksessa voidaan käyttää gibberelliinin estäjiä. Kun gibberelliiniä annetaan kääpiökasvuiselle kasville, sen kasvu normalisoituu. Gibberelliinit lisäävät solujen jakautumista aiheuttaen solusyklin siirtymistä mitoosiin. Gibberelliinit aiheuttavat myös solujen levenemistä. Gibberelliinit vaikuttavat hede- ja emikukkien kehitykseen. Mikäli maissin hedekukkia käsitellään gibberelliinillä, alkavat hedekukat kehittyä emikukiksi. Gibberelliinit vaikuttavat myös siementen itämiseen. Mikäli lepotilassa olevia siemeniä käsitellään gibberelliinillä, ne saadaan itämään. == Gibberelliineja == *Gibberelliini A1, (C19H24O6), CAS-numero 545-97-1 *Gibberelliini A2, (C19H26O6), CAS-numero 561-68-2 *Gibberelliini A3 eli gibberelliinihappo, (C19H22O6), CAS-numero 77-06-5 *Gibberelliini A4, (C19H24O5), CAS-numero 468-44-0 *Gibberelliini A5, (C19H22O5), CAS-numero 561-56-8 *Gibberelliini A6, (C19H22O6), CAS-numero 19147-78-5 *Gibberelliini A7, (C19H22O5), CAS-numero 510-75-8 *Gibberelliini A8, (C19H24O7), CAS-numero 7044-72-6 *Gibberelliini A9, (C19H24O4), CAS-numero 427-77-0 *Gibberelliini A10, (C19H26O5), CAS-numero 5492-24-0 *Gibberelliini A12, (C20H28O4), CAS-numero 1164-45-0 *Gibberelliini A14, (C20H28O5), CAS-numero 4955-22-0 *Gibberelliini A20, (C19H24O5), CAS- numero 19143-87-4 *Gibberelliini A24, (C20H26O5), CAS-numero 19427-32-8 *Gibberelliini A36, (C20H26O6), CAS-numero 38076-57-2 *Gibberelliini A53, (C20H28O5), CAS-numero 51576-08-0 == Katso myös == * Kasvihormoni == Lähteet == * Tirri R. ym: Biologian sanakirja. 2001. * Taiz L. ja Zeiger E.: Plant Physiology (3. painos) === Viitteet === == Aiheesta muualla == *Hampurin yliopisto: Gibberellins *Plant hormones: Gibberellins * (pdf) Luokka:Kasvifysiologia
Keskiyön pikajuna

Keskiyön pikajuna (Midnight Express) on vuonna 1978 ensi-iltansa saanut Alan Parkerin ohjaama elokuva. Se perustuu huumeiden salakuljetuksesta kiinnijääneen, turkkilaiseen vankilaan joutuneen amerikkalaismiehen Billy Hayesin omaelämäkertaan. Elokuvassa Hayesia esittää Brad Davis. Nimen ”pikajuna” ei ole mikään konkreettinen juna, vaan vankilaslangilla ilmaistu ainoa pakotie vankilasta. Elokuva kertaa Hayesin kiinnijäämisen lentokentällä, draaman oikeussalissa ja julman elon vankilassa tavalla, joka sai turkkilaiset viranomaiset suuttumaan. He raivostuivat kuvasta, jonka Keskiyön pikajuna antoi turkkilaisista vankiloista huumekeskuksina ja vanginvartijoista mielipuolisina kiduttajina. Käsikirjoittaja Oliver Stone myönsikin 2004 Turkin-vierailullaan, että tositarinaan perustuneen elokuvan tapahtumat koettelivat toden ja kuvitelman rajoja. Vartijoiden julmuutta ei kuvattu Hayesin elämäkerrassa, vaan se oli elokuvan tehokeino. Turkkiin sijoittuva tarina kuvattiin Maltalla. Elokuva keräsi kuusi Oscar-ehdokkuutta, muiden muassa parhaan elokuvan ja parhaan miessivuosan (Hurt) ja se voitti palkinnoista kaksi: Giorgio Moroderin musiikista ja Stonen sovitetusta käsikirjoituksesta. Davis vastaanotti Golden Globe -palkinnon parhaana uutena näyttelijänä. ==Näyttelijät== == Lähteet == Luokka:Brittiläiset draamaelokuvat Luokka:Yhdysvaltalaiset draamaelokuvat Luokka:Alan Parkerin ohjaamat elokuvat Luokka:Oliver Stonen käsikirjoittamat elokuvat Luokka:Yhteiskunnalliset elokuvat Luokka:Vankilaelokuvat Luokka:Elämäkertoihin ja muistelmiin perustuvat elokuvat Luokka:Columbia Picturesin elokuvat Luokka:Parhaan musiikin Oscar-palkinnon saaneet elokuvat Luokka:Parhaan sovitetun käsikirjoituksen Oscar-palkinnon saaneet elokuvat Luokka:Golden Globe -palkitut elokuvat Luokka:Vuoden 1978 brittiläiset elokuvat Luokka:Vuoden 1978 yhdysvaltalaiset elokuvat
Toyota Previa

Toyota Previa on Toyotan valmistama tila-automallisto, jota myydään muun muassa Euroopassa ja Pohjois-Amerikassa. Japanissa vastaava auto on nimeltään Toyota Estima ja Australiassa Toyota Tarago. == Previa Mk. I (1990–1999) == Ensimmäisen sukupolven Previassa oli liukuovi takamatkustajille vain toisella puolella. Nelisylinterinen moottori on erikoisesti sijoitettu osittain etupenkkien alle, jolloin keula on saatu lyhyeksi. Kaikki huollettavat laitteet, kuten laturi ja jäähdytysjärjestelmä, ovat konepellin alla. Tämä rakenne mahdollistaa hyvän painojakauman, joka parantaa ajo-ominaisuuksia. Ongelmana on kuitenkin se, että moottoria ei voida vaihtaa isompaan, koska samaa rakennetta ei käytetä muissa Toyotan automalleissa. Tämä oli suuri ongelma, kun mallia yritettiin viedä Yhdysvaltojen markkinoille, jossa asiakkaat halusivat isompia moottoreita, koska olivat tottuneet niihin. Toyota kuitenkin ratkaisi ongelman lisäämällä autoon Roots-tyyppisen mekaanisen ahtimen, jolloin moottorista saatiin tehoa 168 hevosvoimaa ja vääntöä 278 Nm. Previasta oli olemassa taka- ja nelivetoiset versiot. Moottori on 2,4-litrainen, nelisylinterinen 135 hevosvoiman JIS-moottori. Vaihteistovaihtoehtoina oli 4-portainen automaatti tai 5-vaihteinen manuaali. Previassa oli istuinpaikat joko 7:lle tai 8:lle riippuen varustelutasosta ja penkkien sijoittelusta. Yhdysvalloissa Previaa myytiin vuosien 1991 ja 1997 välillä. Yhdysvaltoihin Previat tuotiin Euroopasta kilpailemaan muun muassa Chrysler Town and Countryn, Dodge Caravanin ja Plymouth Voyagerin kanssa. Yhdysvaltain markkinoilta Previa poistui ensimmäisen mallin jälkeen, ja sen korvasi perinteisemmin suunniteltu Toyota Sienna. Japanissa oli myytävänä myös pienempiä versioita nimillä Toyota Estima Emina ja Toyota Estima Lucida. == Previa Mk. II (2000–2005) == Uusi Previa on hieman edeltäjäänsä pitempi ja kapeampi. Siinä on molemmilla puolilla liukuovet ja paikat 6:lle, 7:lle tai 8:lle matkustajalle varustelusta ja penkkisijoittelusta riippuen. Euroopassa myytävät mallit ovat saatavilla sekä bensa- että dieselmoottoreilla. Dieselmoottori on 2,0-litrainen, ja siinä on tehoa 116 hevosvoimaa. Bensamoottori on 2,4-litrainen ja 156-hevosvoimainen. Molemmissa malleissa on 5-vaihteinen manuaalivaihteisto vakiona, mutta lisävarusteeksi bensamalliin saa 4-portaisen automaatin. Previa on osoittautunut teknisesti luotettavaksi tila-autoksi ja pitää jälleenmyyntiarvonsa poikkeuksellisen hyvin. Vuoden 2003 Euro NCAP -kolaritestistä Previa sai tulokseksi neljä tähteä viidestä. == Previa Mk. III (2006–) == Kolmannen sukupolven Toyota Previa on saatavilla Japanin, Australian, Hongkongin ja Taiwanin markkinoilla. Japanissa autoa myydään edelleen nimellä Toyota Estima ja Australiassa Toyota Tarago. Autosta on myös saatavilla hybridimalli Japanin ja Hongkongin markkinoilla. Previa on saatavissa 2,4- tai 3,5-litraisella moottorilla. == Lähteet == == Aiheesta muualla == Previa Luokka:M-segmentin autot Luokka:1990-luvun autot Luokka:2000-vuosikymmenen autot Luokka:2010-luvun autot
Henrik VII

Henrik VII tarkoittaa ainakin seuraavia hallitsijoita: * Henrik VII (k. 1047), Baijerin herttua 1042–1047 * Henrik VII (1211–1242), Sisilian kuningas 1212–1217, Saksan kuningas 1222–1235 * Henrik VII Luxemburgilainen (n. 1275–1313), Saksan kuningas 1308–1312, Pyhän saksalais-roomalaisen keisarikunnan keisari 1312–1313 * Henrik VII (1457–1509), Englannin kuningas 1485–1509.
Pontiac Vibe

Pontiac Vibe on henkilöauto, jota valmistettiin General Motorsin Pontiac- tuotemerkin alla. Se perustuu tekniikaltaan Toyota Matrixiin. == Sukupolvet == Tiedosto:03-04 Pontiac Vibe.jpg|Ensimmäinen sukupolvi (2002–2008) Tiedosto:2009 Pontiac Vibe--DC.jpg|Toinen sukupolvi (2009–2010) == Lähteet == Vibe Luokka:C-segmentin autot Luokka:2000-vuosikymmenen autot
Toyota Land Cruiser (J40)

thumb|275px|Toyota Bandeirante Toyota Bandeirante on Toyotan Brasiliassa valmistama Etelä-Amerikan markkinoille tehty nelivetomaasturi. Sen myyntinimi muualla maailmassa oli aikoinaan Toyota Land Cruiser. Bandeirante on lähes identtinen Land Cruiserin BJ -mallin kanssa, jonka valmistus loppui Japanissa vuonna 1985. Bandeirantea on valmistettu vuodesta 1990 lähtien. Bandeirante on nykyaikaisiin maastureihin nähden vanhanaikainen, mutta sen maasto- ominaisuudet ovat askeettisista ajo-ominaisuuksista huolimatta melko hyvät, lisäksi huolto- ja korjaustyöt ovat helppoja. == Moottorivaihtoehdot == * 3,7 (3 661 cc) - 96 hp @ 3 400 rpm, 245 Nm @ 2 200 rpm == Aiheesta muualla == Land Cruiser (J40) Luokka:1960-luvun autot Luokka:1970-luvun autot Luokka:1980-luvun autot ja:トヨタ・ランドクルーザープラド
Caesar (pelisarja)

Caesar on Rooman valtakuntaan sijoittuva resurssienhallintapelien sarja. Sen ideana on kaupunkeja rakentamalla suorittaa valtion antamat tehtävät, jotka voivat liittyä kaupankäyntiin, kulttuuriin tai turvallisuuteen. Lisäksi pelaajan on pidettävä keisari tyytyväisenä edistääkseen uraansa. Pelaajan on rakennettava kaupungin infrastruktuuri sekä pidettävät keisarin lisäksi tyytyväisinä kaupungin asukkaat ja jumalat. Mikäli pelaaja suututtaa keisarin, tämä lähettää sotajoukot kaupunkia vastaan. Tyytymättömät kansalaiset ryhtyvät mellakoimaan ja tuhoamaan kaupunkia ja tyytymättömät jumalat aiheuttavat onnettomuuksia. Erittäin tyytyväiset jumalat taas saattavat antaa pelaajalle bonuksia kuten hyvän sadon ja ilmaisia aseita. Lisäksi kaupunkiin saattaa hyökätä barbaari-heimo. Caesar on Caesar-pelisarjan ensimmäinen osa ja samalla Sierran kaupunginrakennuspelisarjan ensimmäinen osa. == Pelit == * Caesar (1992) * Caesar II (1995) * Caesar III (1998) * Caesar IV (2006) == Aiheesta muualla == * Pelisarja MobyGamesissä Luokka:Reaaliaikaiset strategiapelit Luokka:Videopelisarjat
Vuoropohjainen peli

Vuoropohjaisella pelillä tarkoitetaan yleisesti rooli- ja strategiapelejä, joissa pelaaja pelaa vuoroin konetta tai toista pelaajaa vastaan. Vuorot on rajoitettu jollain tavalla, yleensä tietty määrä liikkeitä vuoron aikana. Tunnetuimpia vuoropohjaisia pelejä ovat esimerkiksi Final Fantasyt, Heroes of Might and Magicit ja Civilization. Luokka:Videopelikäsitteet
Alpes maritimae

Alpes maritimae () oli Rooman valtakunnan provinssi, joka käsitti Meri-Alppien alueen pääosin nykyisen Ranskan alueella. == Maantiede == Alpes maritimae oli yksi neljästä pienestä provinssista (muut olivat Alpes Cottiae, Alpes Graiae ja Alpes Poeninae) jotka sijaitsivat Alpeilla nykyisen Ranskan ja Italian rajalla. Näistä Alpes maritimae käsitti alueen sille nimensä antaneilla Meri- Alpeilla. Nykyisin alue on pääosin Ranskan kaakkoiskulmaa. Provinssin pääkaupungit olivat Cemenelum vuosina 63–297 ja Eburodunum vuodesta 297. === Kaupunkeja === Alpes maritimaen provinssin kaupunkeja ja muita asutuksia olivat muun muassa: * Antipolis (nyk. Antibes) * Cemenelum (nyk. Cimiez) * Nicaea (nyk. Nizza) * Portus Herculis Monoeci (nyk. Monaco) * Salinae (nyk. Castellane) * Sanitium (nyk. Senez) * Vintium (nyk. Vence) Vuodesta 297 provinssiin kuuluivat myös: * Brigantio eli Brigantium (nyk. Briançon) * Brigomagus (nyk. Briançonnet) * Eburodunum (nyk. Embrun) * Rigomagus eli Civitas Rigomagensium (nyk. Barcelonnette) == Historia == Alpes maritimaen alue tuli Rooman valtaan 15–14 eaa. Alpes maritimaen provinssin perusti keisari Augustus vuonna 14 jaa. tai pian sen jälkeen. Provinssin tärkein tehtävä oli turvata Alppien läpi johtavien solien kautta kulkeva liikenne. Provinssien jaossa Alpes maritimae luettiin keisarin provinsseihin. Provinssi oli olemassa koko myöhemmän Rooman historian ajan ja myös muun muassa keisari Trajanuksen kauden lopussa vuonna 117 Rooman ollessa laajimmillaan. Vuosina 293–395 provinssi kuului Viennensiksen diokeesiin. Sen aluetta muutettiin niin, että se käsitti vain Alppien länsipuolta, mutta sitä laajennettiin muissa suunnissa. 300-luvulla provinssi tuli osaksi Gallian prefektuuria. Rooman valtakunnan jaon vuonna 395 jälkeen provinssi oli osa Länsi-Roomaa ja kuului nyt Gallian prefektuuriin ja Septem provinciaen diokeesiin. == Lähteet == Luokka:Rooman provinssit
Alpes Poeninae

Alpes Poeninae () oli Rooman valtakunnan provinssi, joka käsitti alueen nykyisten Sveitsin, Ranskan ja Italian rajalla. Sitä hallittiin usein Alpes Poeninae et Graiaen provinssina yhdessä Alpes Graiaen kanssa. Teoksen verkkoversio (Perseus) == Maantiede == Alpes Poeninae oli yksi neljästä pienestä provinssista (muut olivat Alpes Cottiae, Alpes Graiae ja Alpes maritimae) jotka sijaitsivat Alpeilla nykyisten Ranskan, Italian ja Sveitsin rajalla. Näistä Alpes Poeninae käsitti nimensä mukaisesti Vallis Poeninaen eli nykyisen Valaisin alueen Penniinisillä Alpeilla, jotka tunnetaan nykyisin myös nimellä Valais’n Alpit, juuri Mont Blancin pohjoispuolella. Alueella sijaitsi nykyisin nimellä Iso Sankt Bernhard tunnettu sola. Provinssin hallinnollinen keskus oli Octodurus. Alpes Poeninaen roomalaisaikaisia kaupunkeja olivat muun muassa: Kaupunki Muu latinankielinen nimi Nykyinen paikka Acaunum Saint-Maurice Darantasia Moûtiers Octodurus Martigny Sedunum Sion Tarnaiae Tarnaiae Nantuatium Massongex == Historia == Alpes Graiaen provinssi perustettiin keisari Augustuksen aikana noin vuonna 15 eaa. Provinssin tärkein tehtävä oli turvata Alppien läpi johtavien solien, erityisesti Ison Sankt Bernhardin, kautta kulkeva liikenne. Uskottiin, että Hannibal ylitti Alpit juuri tällä alueella toisen puunilaissodan aikana. Tämän takia provinssi sai nimekseen Poeninae, koska roomalaiset kutsuivat karthagolaisia puunilaisiksi (poeni). Alueen provinssien rajat vaikuttavat muuttuneen usein, ja Alpes Poeninae oli usein yhdistettynä Alpes Graiaen provinssiin nimellä Alpes Poeninae et Graiae. Alpes Poeninaen provinssi lakkautettiin lopullisesti keisari Diocletianuksen noin vuonna 293 tekemän uudistuksen aikoihin, jonka jälkeen se oli pysyvästi osa Alpes Poeninae et Graiaen provinssia. Näin provinsseissa tapahtuneet muutokset alueella olivat: == Lähteet == Luokka:Rooman provinssit
BSA

BSA voi viitata seuraaviin: * Birmingham Small Arms, brittiläinen yritys * Boy Scouts of America, yhdysvaltojen partiolaisten keskusjärjestö * British School at Athens, brittiläinen arkeologinen koulu Ateenassa * Business Software Alliance, tietokoneohjelmistoyritysten etujärjestö
Kuolemaantuomittu

Kuolemaantuomittu (Dead Man Walking) on Tim Robbinsin ohjaama draamaelokuva vuodelta 1995. Elokuva pohjautuu Helen Prejeanin omista kokemuksista kirjoittamaan samannimiseen kirjaan. Elokuvassa Sisar Prejeanille (Susan Sarandon) syntyy erityinen suhde kuolemaantuomitun vangin Matthew Poncelet'n (Sean Penn) kanssa. Elokuvassa on otettu muutamia vapauksia kirjan sovittamiseksi valkokankaalle. Suurimpana yksityiskohtana Poncelet on luotu yhdistämällä kaksi kirjassa esiintyvää vankia rikoksineen. Rikoksien uhrien perheet on myös yhdistetty yhdeksi perheeksi. Susan Sarandon palkittiin roolisuorituksestaan parhaan naispääosan Oscarilla ja lisäksi elokuva sai kolme Oscar-ehdokkuutta. Sarandon palkittiin myös SAG-palkinnolla. Elokuva palkittiin Berliinin elokuvajuhlilla neljällä palkinnolla. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa. == Näyttelijät == == Palkintoja == ===Oscarit=== *Paras naispääosa: Susan Sarandon Ehdokkaana: *Paras miessivuosa: Sean Penn *Paras ohjaus: Tim Robbins *Paras laulu: Bruce Springsteen (Dead Man Walking) ===Golden Globet=== Ehdokkaana: *Paras miespääosa draamaelokuvassa: Sean Penn *Paras naispääosa draamaelokuvassa: Susan Sarandon *Paras käsikirjoitus: Tim Robbins ==Lähteet== Luokka:Vuoden 1995 yhdysvaltalaiset elokuvat Luokka:Yhdysvaltalaiset rikosdraamaelokuvat Luokka:Yhteiskunnalliset elokuvat Luokka:Parhaan naispääosan Oscar-palkinnon saaneet elokuvat Luokka:SAG-palkitut elokuvat
Lada 1300

Lada 1300 oli venälaisen AvtoVAZ:in vuosina 1974 - 1980 valmistama, alun perin VAZ-2101:n korille perustunut malli. Samaa nimeä käytettiin myös mallisarjojen VAZ-2103-, Lada 2105- ja Lada 2107 yhteydessä silloin, kun mallin voimanlähteenä toimi 1300 cm3:n moottori.Ladan takavetomalliston vaiheita Suomessa 1971-1997 == VAZ-21011 (Lada 1300) (1974 - 1980) == 1300 perustuu samaan koriin kuin perusmalli Lada 1200, mutta siinä on isompi 1,3-litrainen moottori. Moottorin lisäksi siinä on uudenlaiset istuimet, verhoilut, kojelauta, puskurit, jäähdyttimen säleikkö ja takavalot. 1300:n varustelu ja ulkonäkö vastaavat 1200L:ää. Verrattuna 1200-malliin (VAZ-2101) suurimpia ulkoisia eroja ovat 1300:ssa oleva peruutusvalo ja C-pilarissa olevat läpivirtaustuuletuksen ritilät. == VAZ-21033 (Lada 1300 S) (1979 - 1982) == Lada 1300 S oli muista malleista yhdistelty versio. Siinä on Lada 1500 S:n kori ja varusteet, mutta moottori on aikaisemmasta 1300-mallista, tosin moottori on varustettu sähköisellä tuulettimella. == VAZ-21072 (Lada 1300 S) (1984 - 1990) == Uudessa 1300 S:ssä on Lada 2107:n kori varustettuna Lada 2105:n moottorilla. Tämä malli korvasi 1,3-litraisen Lada 2105 -mallin. == Lada 2104 (Lada 1300 Combi) (1985 - 1990) == Uudessa 1300 Combissa kori ja varusteet perustuivat Lada 2105 -malliin. Myös moottori oli samasta mallista peräisin. TEKNISIÄ TIETOJA VAZ-21011Краткий автомобильный справочник. НИИАТ. Москва "ТРАНСПОРТ", 1975. VAZ-21033 VAZ-21072 VAZ-2104 Omamassa 955 kg 1 020 kg 1 010 kg 1 050 kg Kantavuus 400 kg 400 kg 375 kg 460 kg Huippunopeus 140 km/h 145 km/h 145 km/h 137 km/h Kiihtyvyys 0-100 km/h 19 s 19 s 18 s 18 s Moottorin tyyppi VAZ-21011 VAZ-21011 VAZ-2105 VAZ-2105 Iskutilavuus 1 294 cm³ 1 294 cm³ 1 294 cm³ 1 294 cm³ Sylinterin halkaisija / iskunpituus 79 mm / 66 mm 79 mm / 66 mm 79 mm / 66 mm 79 mm / 66 mm Sylinterinkannen tyyppi 21011-1003011-10 21011-1003011-10 2105-1003011 2105-1003011 Puristussuhde 8,5:1 8,5:1 8,5:1 8,5:1 Venttiilejä 8 8 8 8 Suurin teho 69 hv / 5 600 r/min 67 hv / 5 600 r/min 65 hv / 5 600 r/min 65 hv / 5 600 r/min Suurin vääntömomentti 97 Nm / 3 400 r/min 97 Nm / 3 400 r/min 94 Nm / 3 400 r/min 94 Nm / 3 400 r/min == Lähteet == 1300 Luokka:1970-luvun autot Luokka:1980-luvun autot Luokka:1990-luvun autot
Lada 1500

Lada 1500 S oli venälaisen OAO AvtoVaz:in vuosina 1972 - 1984 valmistama henkilöautosarja, johon kuului sedan-malleja useina eri variantteina. Vuonna 1979 markkinoille tuotiin farmarikorinen Lada 1500 Combi (VAZ-21023-02), jossa 1500 S:n tekniikka oli yhdistetty Lada 1200 Combin koriin. Vuonna 1977 markkinoille tuotiin 1500 LS (VAZ-21061), joka kuitenkin korimalliltaan edusti kalliimpaa Lada 1600-sarjaa. Lada 1500 -nimeä on lisäksi käytetty 2105- ja 2104-sarjojen mallien yhteydessä silloin, kun auton voimanlähteenä on toiminut 1,5-litrainen moottori. == Yleistä == VAZ-2103 oli Lada-perheen kolmas jäsen. Malli sai ensiesittelynsä vuoden 1973 tammikuussa pidetyssä New Yorkin autonäyttelyssälivelymorgue.tumblr.com - April 6, 1973: “Russian Lada with model sporting sable bikini" . 2103:n korin design perustui Fiat 124 Special -mallin vastaavaan ja vaikka sen akseliväli oli sama kuin VAZ-2101:n, auto on mitoiltaan hieman pidempi. Näkyvimpänä erona edullisempaan Ladaan olivat auton krominen maski, kaksoisajovalot ja runsaampi koristelistojen käyttö. Runsaasti varustellun mittariston paneeli oli puujäljitelmällä pinnoitettu. VAZ-2103:n voimanlähteenä toimi 75 hv:n 1,5-litrainen bensiinikäyttöinen moottori. Vuonna 1979 samasta korimallista esiteltiin 1,3-litraisella moottorilla varustettu versio 1300 S (VAZ-21033). Miljoonas Ladan valmistuslinjalta rullannut auto oli 21.12.1973 valmistunut kastanjanruskea VAZ-2103.Lada Cars Museum === Tekniset tiedot === VAZ-2103:n Suomessa tarjolla olleet vaihtoehdot: ==== Ottomoottorit ==== Malli VAZ-2103 VAZ-21033 Myyntivuodet 1973 - 1980 1979 - 1982 Rakenne R4-ottomoottori, 8V-SOHC, kaasutin R4-ottomoottori, 8V-SOHC, kaasutin Iskutilavuus 1452 cm³ 1294 cm³ Teho 75 hv DIN @ 5600 r/min 67 hv DIN @ 5600 r/min Vääntö 106 Nm @ 3400 r/min 97 Nm @ 3400 r/min Huippunopeus 150 km/h 145 km/h Kiihtyvyys 0–100 km/h 17 s 19 s Vetotapa Takaveto Takaveto Vaihteisto 4-portainen manuaali 4-portainen manuaali Polttoaineenkulutus (yhdistetty) 9,8 l/100 km == Lähteet == == Aiheesta muualla == * VAZ-2103 -videoita 1500 Luokka:1970-luvun autot Luokka:1980-luvun autot
Lada 1700

Lada 1700 oli kauppanimi, jota käytettiin venäläisen AvtoVAZ:in valmistamien henkilöautojen yhteydessä silloin, kun ne oli varustettu 1,7-litraisella moottorilla. Vuosiluvut tarkoittavat mallin myyntiaikaa Suomessa, eivät mallin valmistusvuosia. == VAZ-21044-40 (Lada 1700i Combi) (1994 - 1997) == right|250px Lada 1700i Combin varusteet ja kori olivat samat kuin muissakin VAZ-2104-malleissa, mutta moottori oli 1,7-litrainen ja General Motorsin valmistamalla yksipisteruiskulla varustettu.LADA 1300 Combi (VAZ-2104) ja sen muunnokset *Omamassa: 1 050 kg *Kantavuus: 460 kg *Huippunopeus: 150 km/h *Kiihtyvyys 0-100 km/h: 13,5 s *Moottorityyppi: VAZ-21073 *Iskutilavuus: 1 690 cm³ *Sylinterin halkaisija: 82 mm *Iskunpituus: 80 mm *Sylinterinkannen tyyppi: 21213-1003011 *Puristussuhde: 9,3 *Venttiilejä: 8 *Huipputeho: 84 hv @ 5 400 r/min *Suurin vääntö: 137 Nm @ 3 200 r/min == VAZ-21073-40 (Lada 1700i) (1994 - 1997) == Lada 1700i perustui Lada 2107 -mallin koriin ja varusteisiin, mutta siinä on 1700i Combin tavoin 1,7-litrainen yksipisteruiskumoottori.Ladan takavetomalliston vaiheita Suomessa 1971-1997 *Omamassa: 1 020 kg *Kantavuus: 375 kg *Huippunopeus: 155 km/h *Kiihtyvyys 0-100 km/h: 13 s *Moottorityyppi: VAZ-21073 *Iskutilavuus: 1 690 cm³ *Sylinterin halkaisija: 82 mm *Iskunpituus: 80 mm *Sylinterinkannen tyyppi: 21213-1003011 *Puristussuhde: 9,3 *Venttiilejä: 8 *Huipputeho: 84 hv @ 5 400 r/min *Suurin vääntö: 137 Nm @ 3 200 r/min == Lähteet == 1700
Janusz Kusociński

Janusz Tadeusz "Kusy" Kusociński (15. tammikuuta 1907 Varsova – 21. kesäkuuta 1940 Palmiry, lähellä Varsovaa) oli puolalainen kestävyysjuoksija. Rautatietyöläisen perheeseen syntynyt Kusociński aloitti urheiluharrastuksensa koululaisena pelaamalla jalkapalloa varsovalaisissa joukkueissa. Hän liittyi vuonna 1928 Samata-urheiluseuraan ja aloitti yleisurheilun. Häntä valmensi kuuluisa virolainen kymmenottelija Aleksander Klumberg-Kolmpere, joka oli voittanut pronssia Pariisin olympialaisissa 1924. Ensimmäisissä Puolan mestaruuskilpailuissa 1928 Kusociński voitti yllättäen 5 000 metrin juoksun ja maastojuoksun Puolan mestaruudet. Seuraavana vuonna hän ei päässyt kilpailuihin, sillä palveli Puolan armeijassa. Vuonna 1930 hän palasi mestaruuskisoihin ja voitti 1 500 metrin juoksun, 5 000 metrin juoksun sekä maastojuoksun mestaruudet. Sama toistui seuraavan vuoden kisoissa. Vuonna 1932 hän voitti Puolan mestaruuden 800 metrin juoksussa. Kesäkuussa 1932 Kusociński juoksi Antwerpenissä 3 000 metrin juoksun uuden maailmanennätyksen 8.18,8 vieden ennätyksen Paavo Nurmelta. Los Angelesin kesäolympialaisissa 1932 hän osallistui 10 000 metrin juoksuun ja voitti jännittävässä kilpailussa kultaa ennen Suomen Volmari Iso-Holloa ja Lasse Virtasta kaikkien aikojen toiseksi nopeimmalla ajalla 30.11,4. Samana vuonna hän juoksi vielä epävirallisen maailmanennätyksen neljän mailin juoksussa ajalla 19.02,6. Ensimmäisissä EM- kilpailuissa Torinossa 1934 Kusociński saavutti hopeaa 5 000 metrin juoksussa, minkä jälkeen hän päätti lopettaa urheilu-uransa. Hän teki vielä paluun vuonna 1939, jolloin voitti Puolan mestaruuden 10 000 metrillä. Toisen maailmansodan syttyessä hän ilmoittautui vapaaehtoisesti armeijaan. Hän haavoittui kahdesti sodan aikana ja 26. maaliskuuta 1940 Gestapo pidätti hänet. Kusociński teloitettiin kolme kuukautta myöhemmin 21. kesäkuuta. == Lähteet == == Aiheesta muualla == Luokka:Puolalaiset kestävyysjuoksijat Luokka:Puolalaiset maastojuoksijat Luokka:Puolalaiset olympiavoittajat Luokka:Puolan vastarintaliikkeen henkilöt Luokka:Puolalaiset teloitetut Luokka:Vuonna 1907 syntyneet Luokka:Vuonna 1940 kuolleet
Jalkapallon Etelä-Amerikan-mestaruuskilpailut 1916

Jalkapallon Etelä-Amerikan mestaruuskilpailut pelattiin ensimmäistä kertaa vuonna 1916. Pelipaikkana oli Argentiinan Buenos Aires. Turnausta alettiin kutsua nimellä Copa América vuonna 1975. Turnaukseen osallistui neljä maata, Argentiina, Brasilia, Chile ja Uruguay. Ensimmäisen mestaruuden voitti Uruguay. == Peliareenat == Buenos Aires Avellaneda Estadio G.E.B.A. Estadio Racing Club Kapasiteetti: 18 000 Kapasiteetti: 20 000 ==Sarjataulukko== \---- \---- \---- \---- \---- ==Parhaat maalintekijät== 3 maalia * Isabelino Gradín 2 maalia * Juan Domingo Brown * Alberto Marcovecchio * Alberto Ohaco * José Piendibene 1 maali * José Laguna * Manoel Alencar Monte * Demósthenes * Friedenreich * Telésforo Báez * Hernando Salazar * José Tognola ==Lähteet== 1916 Luokka:Vuoden 1916 urheilu Luokka:Argentiinan jalkapallo Luokka:Buenos Airesin urheilu
Hans Grodotzki

Hans Grodotzki (s. 4. huhtikuuta 1936 Preußisch Holland, Itä-Preussi) on saksalainen entinen kestävyysjuoksija. Grodotzki aloitti yleisurheiluharjoittelun vuonna 1954 työskennellessään kaivostyöläisenä. 20-vuotiaana 1956 suorittaessaan Itä-Saksan armeijassa asepalvelustaan hän sai mahdollisuuden harjoitella intensiivisesti. Puolentoista vuoden kuluttua hän osallistui jo Itä-Saksan mestaruuskilpailuihin. Vuonna 1960 Grodotzki valittiin Saksojen yhteiseen joukkueeseen Rooman olympialaisiin. 27. elokuuta 1960 hän sijoittui toiseksi 10 000 metrin juoksussa Neuvostoliiton Pjotr Bolotnikovin jälkeen ajalla 28.37,0. 2. syyskuuta hän saavutti jälleen hopeaa 5 000 metrin juoksussa Uuden-Seelannin Murray Halbergin jälkeen ajalla 13.44,6. Grodotzki on edelleen ainoa saksalainen 10 000 metrin juoksun olympiamitalisti. Seuratasolla Grodotzki edusti ASK Vorwärts Berliniä. Hänen valmentajansa oli Curt Eins. Vuonna 1962 hänen akillesjänteensä repesi ja hän lopetti urheilu-uransa vuonna 1964. Vuoteen 1969 hän opiskeli Potsdamin pedagogisessa korkeakoulussa, jonka jälkeen hän alkoi valmentaa ASK Potsdamissa, jossa toimi vuoteen 1981 saakka. Tämän jälkeen hän työskenteli Itä-Saksan armeijassa siviilitoimihenkilönä. Saksojen yhdistymisen jälkeen hän toimi LAC Halenseessä. Grodotzki on naimisissa entisen voimistelijan Karin Jorcikin kanssa. Heillä on tytär (Cathrin) ja kaksi lastenlasta. == Lähteet == Luokka:Itäsaksalaiset kestävyysjuoksijat Luokka:Itäsaksalaiset olympiamitalistit Luokka:Vuonna 1936 syntyneet Luokka:Elävät henkilöt
Kalle Lohi

Kalle Aukusti (K. A.) Lohi (23. marraskuuta 1872 Pudasjärvi – 11. kesäkuuta 1948 Ranua) oli suomalainen maanviljelijä, maalaisliittolainen poliitikko ja vanhoillislestadiolaisten maallikkosaarnaaja. Hän sai kunnallisneuvoksen arvonimen vuonna 1943. == Elämäkerta == Lohi oli kansanedustaja vuosina 1909–1945, salkuton ministeri 1925 ja sosiaaliministeri 1925–1926, 1927–1928 ja 1932, Maalaisliiton eduskuntaryhmän puheenjohtaja 1929–1932Eduskunta, Kansanedustajat Kalle Lohi. Lohi istui eduskunnassa kaikkiaan 41 valtiopäivät, joten hän on Suomen kaikkein pitkäaikaisimpia kansanedustajia.Eduskunta, Tilastoja ja raportteja kansanedustajista Pitkäaikaisimmat kansanedustajat 1907– Ministeripäiviä Lohelle kertyi 1 051\. Lohi syntyi Pudasjärvellä maanviljelijä Krister Lohen ja Madlenan (o.s. Sarajärvi) perheeseen. Lohi avioitui 1896 Kaisa Reetta Sääskilahden kanssa. Heille syntyi 9 lasta. K. A. Lohi ei ollut opiskellut kovin pitkälle, mutta esimerkiksi presidentti Paasikivi näyttää ajatelleen, että taito politiikassa ei ole koulutuskysymys. Hän nosti esille Lohen, vaikka tämän koulusivistys oli jäänyt muutamiin kuukausiin kirkollista kiertokoulua, mutta joka oli taitava poliitikko ja lahjakas puhuja. Vuoden 1917 vaikeassa poliittisessa tilanteessa K. A. Lohi pyrki kansanedustajana toimimaan sekä kansanvallan että Suomen itsenäisyyden turvaamiseksi. Hän oli valmis antamaan tukensa sosialistien valtalaille, mutta sen kariuduttua hän muotoili maalaisliiton eduskuntaryhmän kokouksessa esityksen, jonka mukaan korkein valtiovalta siirrettäisiin eduskunnalle. Santeri Alkio ehdotti tämän ponnen eduskunnassa 15.11.1917 ja se hyväksyttiin. Kansanedustaja Markus Lohi on Kalle Lohen pojan pojanpoika. == Lähteet == * * === Viitteet === ==Aiheesta muualla== * Luokka:Kansanedustajat Luokka:Suomen Keskustan poliitikot Luokka:Suomen sosiaaliministerit Luokka:Oulun läänin pohjoinen vaalipiiri Luokka:Oulun vaalipiiri Luokka:Vanhoillislestadiolaiset saarnaajat Luokka:Vuonna 1872 syntyneet Luokka:Vuonna 1948 kuolleet
Kirjaston kissat

Kirjaston kissat on Antti Hopian käsikirjoittama ja Nina Laakon piirtämä strippimuotoinen sarjakuva, joka kertoo Turussa kaupunginkirjaston ullakolla asuvien antropomorfisten kissojen elämästä. Sarjan päähahmot ovat Pariisissa nuoruutensa viettänyt filosofikissa Fransis, kirjaston kellarissa asuva maatiaiskissa Kolli sekä orvoksi jäänyt kissanpentu Ziu, jota vanhemmat kissat opastavat. Kirjaston kissat ilmestyi ensimmäistä kertaa Turun Sanomissa kesäkauden 2001 ajan kesäkuun 1. päivästä alkaen. Syyskuussa 2001 Kustannusosakeyhtiö Sammakko julkaisi sarjasta kovakantisen kokoelma-albumin Pyhän kalan salaseura. Turun Sanomien sivuille sarjakuva palasi toukokuussa 2002. == Albumit == # # # # # == Lähteet == == Aiheesta muualla == * Kirjaston kissat Luokka:Suomalaiset sarjakuvat Luokka:Strippisarjakuva Luokka:Kuvitteelliset kissat
Aaltopahvi

thumb|Aaltopahvia Aaltopahvi on kaksin- tai kolminkertainen pahvi, jonka keskimmäinen tai alempi kerros eli fluting on poimutettu. Tuotteiden kuljetuspakkauksiin eli pahvilaatikoihin käytettävät pahvit ovat lähes poikkeuksetta aaltopahveja. Flutingin eli aallotuskartongin toiselle tai molemmille puolille on kiinnitetty aaltopahvikoneella joko veden avulla tai kevyesti liimaten ohuempi kerros tavallista lujempaa paperia, laineria (). Pintakartongilla on hyvät lujuusominaisuudet, ja se tukee keskellä olevaa flutingia jotta se ei pääse vääntymään.Sanastoa ja tuotteen rakenne Koska aaltopahvi on valmistettu puukuidusta ja muista luonnonmateriaaleista, sen voi polttaa huoletta. Suositeltavampaa on kuitenkin kierrätys, johon aaltopahvi soveltuu myös hyvin. Lähes puolet kaikesta aaltopahvista käytetään elintarvikkeiden kuljetuspakkauksiin. Niihin soveltuu yksi- tai useampiaaltoinen pahvi, jonka molemminpuoliset liner-kerrokset tekevät pahvista tarpeeksi jäykän. Yksiaaltoista pahvia, jossa liner on vain toisella puolella (ns. yksipuolinen aaltopahvi) käytetään taipuisuutensa vuoksi rullatavarana esimerkiksi remonttitöissä lattian suojaamiseen. Aaltopahvi voidaan jakaa eri tyyppeihin sen lujuuden, jäykkyyden, kerrosten lukumäärän jne. ==Aaltopahvien raaka-aineet== ===Lainerit=== Aaltopahvin lainerikartongissa on raa’asta sulfaattimassasta valmistettu runkokerros ja pidempään keitetystä massasta valmistettu sileä pintakerros painatusta varten. Lainereita valmistetaan ruskeana, valkopintaisena pilvilainerina josta ruskea pohja kuultaa läikittäisesti läpi, täysin valkopintaisena ja läpeensä valkoisena. Lainerit ovat neliömassaltaan 100–300 g/m². ===Flutingit eli aallotuskartongit=== Flutingit valmistetaan yleensä puolikemiallisesta lehtipuumassasta, usein myös kierrätyskuiduista, ja ne kuuluvat tonnihinnaltaan halvimpiin paperilaatuihin. Flutingit ovat neliömassaltaan 100–200 g/m². == Lähteet == == Aiheesta muualla == *Suomen aaltopahviyhdistys Luokka:Kartonkilaadut
Valkoinen länsiylämaanterrieri

Valkoinen länsiylämaanterrieri (, ) eli westie on terriereihin kuuluva koirarotu. Se on kotoisin Skotlannista, Britanniasta. ==Ulkonäkö== Westie on pieni, ryhdikäs ja matalaraajainen. Sen säkäkorkeus on noin 28–30 senttimetriä ja se painaa noin 7–10 kilogrammaa. Westiellä on kaksinkertainen karvapeite. Peitinkarva on valkoista, karkeaa ja noin viisi senttimetriä pitkää, ei yleensä kiharaa. Pohjavilla on karheaa, lyhyttä ja ihonmyötäistä. Avoin turkki on rotumääritelmän mukaan vakava virhe. ==Luonne ja käyttäytyminen== Westie on pirteä, uskollinen, yhteistyöhaluinen ja pienikokoinen seurakoira. Ne eivät ole aggressiivisia ja pitävät lapsista. Westie on energinen ja tarvitsee paljon liikuntaa. Ne eivät sovellu pelkiksi sylikoiriksi. Tekemisen puute saattaa ilmetä käytöshäiriöinä, kuten tuhoamisena. Esimerkiksi agility tai tottelevaisuuskokeet ovat hyviä viihdykkeitä. Joillakin westieillä voi olla vielä metsästystaitoja jäljellä, mutta niitä ei enää käytetä metsästykseen. ==Terveys ja turkinhoito== Westien on ajateltu olevan suhteellisen terve rotu. Helsingin Sanomien eläinlääkäreille teettämän kyselyn mukaan länsiylämaanterrierit kuuluvat kuitenkin sairaimpien koirarotujen joukkoon. Perinnöllisiä sairauksia kuten iho-ongelmia on havaittu, ja allergiat ovat rodulla hyvin yleisiä. Turkki tulee trimmata nyppimällä 4–6 kertaa vuodessa ja harjata säännöllisesti. Oikeanlainen trimmaaminen on myös koiran terveydenhoitoa, sillä se edesauttaa ihon terveyttä. Oikein hoidetusta turkista ei lähde ollenkaan karvaa. Westien karkeaan turkkiin ei tartu likaa yhtä helposti kuin pehmeään turkkiin. ==Lähteet== *Suomen Kennelliiton rotumääritelmä (pdf) * * ===Viitteet=== ==Aiheesta muualla== *Westiekasvattajat *Keskustelufoorumi Luokka:FCI 3 Terrierit Luokka:Terrierit Luokka:Skotlantilaiset koirarodut Luokka:Seulonnan keskeiset artikkelit
Ämpäripää

Ämpäripää on suomalaisessa yhteiskuntakriittisessä ajankohtaisohjelmassa esiintynyt hahmo. Ohjelman nimi oli Ämpäripää kertoo asioita, ja sitä esitettiin paikallisilla suomalaisilla tv-kanavilla. Hahmolla oli aina nimensä mukaisesti sininen ämpäri päässään. Ämpäriin oli puhkottu silmänreiät ja suuaukko, jotta hän näkisi eteensä ja ihmiset saisivat hänen puheestaan selvää. Hahmo esiintyi ensimmäistä kertaa Helsingin aluetelevisio ATV:lla vuonna 2001. Ämpäripää kuului kanavan katsotuimpiin ohjelmiin. ATV:n konkurssin jälkeen Ämpäripää esiintyi MoonTV:lla keväällä 2003. Diggarilla Ämpäripää nähtiin vuonna 2006. Nykyisin Ämpäripää jakaa näkemyksiään satunnaisesti sosiaalisessa mediassa. Hahmon näyttelijän nimeä ei ole kerrottu julkisuuteen. Etelä-Suomen Sanomat uutisoi vuonna 2003, että Ämpäripäätä olisi näytellyt juontaja Jussi Halli.Etelä-Suomen Sanomat: MoonTV ja ATV uskoivat energisyyteen, 26.7.2003, s.22 Toisaalta Ämpäripää oli kilautuskaverina Hallin ollessa kilpailijana Haluatko miljonääriksi? -ohjelmassa vuonna 2003. ==Kaima== Britannian politiikassa vaikutti 1980- ja 1990-luvuilla Lord Buckethead -nimellä esiintynyt henkilö. Hän edusti perustamaansa Gremloid- puoluetta ja kampanjoi Margaret Thatcherin vaalipiirissä vuoden 1987 parlamenttivaaleissa sekä John Majorin vaalipiirissä vuonna 1992. Vaaliohjelmaan kuului muun muassa ilmaisten polkupyörien ja karkkien jakaminen lapsille.blastr.com: 14 strange sci-fi candidates who campaigned in real elections On epäselvää, onko Lord Buckethead toiminut inspiraation lähteenä suomalaiselle kaimalleen. ==Lähteet== == Aiheesta muualla == * Ämpäripään Facebook-sivu * Ämpäripään "Frontside Saulie" YouTube-palvelussa Luokka:Makasiiniohjelmat Luokka:Suomalaiset televisiokasvot Luokka:Tunnistamattomat henkilöt